作者:鮑溶
標題:相和歌辭：苦哉遠徵人
內容:徵人歌古曲，攜手上河梁。李陵死別處，杳杳玄冥鄉。憶昔從此路，連年徵鬼方。久行迷漢曆，三洗氈衣裳。百戰身且在，微功信難忘。遠承雲臺議，非勢孰敢當。落日吊李廣，白身過河陽。閑弓失月影，勞劍無龍光。去日始束發，今來發成霜。虛名乃閒事，生見父母鄉。掩抑大風歌，裴回少年場。誠哉古人言，鳥盡良弓藏。